கேள்வி: கிருத்திக் ரோஷன் - துவக்ககால வாழ்க்கையும் பின்னணியும் பற்றி தகவல் சொல்.
பதில்: ரோஷன் 1974 ஜனவரி 10 அன்று பம்பாயில் பாலிவுட் முக்கியத்துவம் பெற்ற ரோஷன் குடும்பத்தில் பிறந்தார். இவர் பஞ்சாபி மற்றும் வங்காள வம்சாவளியைச் சேர்ந்தவர். ரித்திக்கின் தந்தைவழி பாட்டி ஐரா ரோஷன் ஒரு வங்கத்தவராவார். இவரின் தந்தை, திரைப்பட இயக்குநர் ராகேஷ் ரோஷன், இசை அமைப்பாளர் ரோஷன்லால் நாக்ரத்தின் மகன்; இவரின் தாயார் பிங்கி, தயாரிப்பாளரும், இயக்குனருமான ஜெ. ஓம் பிரகாசின் மகளாவார். இவரது மாமா, ராஜேஷ் ரோஷன், இசையமைப்பாளர் ஆவார். ரோஷனுக்கு சுனைனா என்ற அக்காள் உள்ளார், அவர் பம்பாய் ஸ்காட்டிஷ் பள்ளியில் படித்தவர். ரோஷன் ஒரு இந்து குடும்பத்தைச் சேர்ந்தவர். இவர் தனக்கு சமயத்தை விட ஆன்மீகம் மேலானது என்று கருதுகிறார். படிமம்:Hrithik_and_Rakesh.jpg|access-date=3 January 2017|archive-url=https://web.archive.org/web/20170103170305/http://www.hindustantimes.com/bollywood/if-hrithik-chooses-to-speak-the-truth-it-will-shock-everyone-rakesh-roshan/story-pOGUy2ovSYQJciM19kN4sK.html|archive-date=3 January 2017}}]] ரோஷன் குழந்தை பருவத்தில் தனிமைப்படுத்தப்பட்டதாக உணர்ந்தார்; இவரது வலக்கையில் கூடுதல் கட்டை விரலுடன் பிறந்தார். இது இவரது சகாக்களில் சிலரை இவரைத் தவிர்க்க காரணமாயிற்று. இவர் ஆறு வயதிலிருந்தே திக்குவாயால் அவதியுற்றார்; அது இவருக்கு பள்ளியில் பிரச்சினைகளை ஏற்படுத்தியது, மேலும் வாய்வழி சோதனைகளைத் தவிர்ப்பதற்காக இவர் காயம் மற்றும் நோயுற்றதைப் போல நடித்தார். இவருக்கு தினசரி பேச்சு சிகிச்சை உதவியாக இருந்தது. ரோஷனின் தாத்தாவான, பிரகாஷ் இவரது ஆறு வயதில் முதன்முதலில் ''ஆஷா'' (1980) என்ற படத்தில் திரையில் அறிமுகப்படுத்தினார்; அதில் இவர் ஜீதேந்திரா இயற்றிய ஒரு பாடலுக்கு நடனமாடினார், அதற்காக பிரகாஷ் இவருக்கு ₹100 கொடுத்தார். ரோஷன் தன் தந்தையின் தயாரிப்பான ''ஆப் கே தீவானே'' (1980) உட்பட பல்வேறு குடும்ப்ப் படங்களில் அங்கீகரிக்கப்படாத தோற்றங்களில் தோன்றினார். பிரகாஷின் ''ஆஸ் பாஸ்'' (1981) படத்தில், இவர் "ஷேஹர் மைன் சர்ச்சா ஹை" பாடலில் தோன்றினார். இந்தக் காலகட்டத்தில் இவரின் 12 வயதில் படத்தில் முதன் முதலில் பேசும் பாத்திரத்தில் நடித்தார்; பிரகாஷின் ''பகவான் தாதா'' (1986) படத்தில் இவர் முதன்மைக் கதாபாத்திரத்தின் வளர்ப்பு மகனான கோவிந்தாவாக நடித்தார். ரோஷன் முழுநேர நடிகராக விரும்பினார். ஆனால் இவரின் தந்தை முதலில் படிப்பில் கவனம் செலுத்துமாறு கூறினார். இவரது 20 களின் முற்பகுதியில், இவருக்கு ஸ்கோலியோசிஸ் என்னும் ''நெளிமுதுகு'' என்னும் உடல் குறைபாடு இருப்பது கண்டறியப்பட்டது. அது இவரை நடனமாடவோ அல்லது சண்டைக் காட்சியில் நடிக்கவோ அனுமதிக்காது. ஆரம்பத்தில் அதனால் அவதியுற்றார். இறுதியில் எப்படியும் நடிகராக முடிவெடுத்தார். இவரது நோய் குறித்து அறிந்த சுமார் ஒரு ஆண்டுக்குப் பிறகு, இவர் ஒரு மழையில் சிக்கினார், அப்போது கடற்கரையில் மெல்லோட்டத்தில் ஓடினார். அப்போது இவருக்கு எந்த வலியும் ஏற்படாததால், மேலும் நம்பிக்கை அடைந்து, எந்தவிதமான பாதகமான விளைவுகளும் இல்லாமல் தனது வேகத்தை அதிகரித்தார். ரோஷன் அந்த நாளையே "[அவரது] வாழ்க்கையின் திருப்புமுனையாக " பார்க்கிறார்." ரோஷன் சைடன்ஹாம் கல்லூரியில் பயின்றார், அங்கு இவர் படிக்கும் போது நடனம், இசை விழாக்கள் போன்றவற்றில் கலந்து கொண்டார். கல்லூரியில் வணிகத்தில் பட்டம் பெற்றார். ரோஷன் தன் தந்தைக்கு ''குத்கர்ஸ்'' (1987), ''கிங் அங்கிள்'' (1993), ''கரண் அர்ஜுன்'' (1995), ''கொய்லா'' (1997) ஆகிய நான்கு படங்களில் துணை இயக்குநராக இருந்தார். இவர் தன் தந்தைக்கு துணை இயக்குநராக இருந்தபோது, கிஷோர் நமித் கபூரிடம் நடிப்பைப் பயின்றார்.